Un număr de 12 pasageri care călătoreau la bordul unui avion al companiei Qatar Airways, pe cursa Doha-Dublin, au fost răniți în timpul unor turbulențe, anunță DW, potrivit aeroportului din Dublin.
Incidentul s-a petrecut astăzi, 26 mai, în timpul zborului deasupra Turciei.
Printre victime sînt șase pasageri și șase membri ai echipajului, a informat Aeroportul Dublin.
„Avionul a aterizat în siguranță pe aeroportul capitalei irlandeze la ora locală 13:00, conform orarului, unde îl așteptau poliția, pompierii și salvatorii. Personalul aeroportului oferă pasagerilor și membrilor echipajului „sprijin deplin”, se menționează în comunicatul aeroportului.
Incidentul are loc la cinci zile după ce un zbor al operatorului aerian Singapore Airlines, de la Londra spre Singapore, a aterizat la Bangkok din cauza unor turbulențe puternice.